b'\n_START_ARTICLE_\nKarel Zupan\xc4\x8di\xc4\x8d\n_START_SECTION_\n\xc5\xbdivljenje in delo\n_START_PARAGRAPH_\nZupan\xc4\x8di\xc4\x8d je v rojstnem mestu obiskoval ni\xc5\xbejo gimnazijo in Tehni\xc5\xa1ko srednjo \xc5\xa1olo ter bil od 1953 tehnik v Litostroju. Leta 1957 je za\xc4\x8del \xc5\xa1tudirat pravo in 1963 diplomiral na ljubljanski PF ter prav tam 1973 tudi doktoriral. Med leti 1967/1968 se je strokovno izpopolnjeval na Pravni fakulteti v Kielu. Leta 1964 se je zaposlil na PF v Ljubljani, od 1985 kot redni profesor za dru\xc5\xbeinsko, dedno in osebnostno pravo._NEWLINE_Zupan\xc4\x8di\xc4\x8d znanstveno in strokovno sodeluje s pravnimi fakultetami v Regensburgu, Leipzigu in na Dunaju. V \xc5\xa1tevilnih samostojnih publikacijah in razpravah je obravnaval, pogosto kot prvi v Sloveniji, posamezne pomembne institute dru\xc5\xbeinskega in dednega prava.'